Vaani Pushpa 345 Views in swimming , silver medal , vedanta
madhavan son vedaant
ముంబయి: బహుభాషా నటుడు మాధవన్‌కు పుత్రోత్సాహం కలిగింది. అతడి కుమారుడు వేదాంత్‌ మాధవన్‌ ఈత పోటీల్లో పతకం గెలిచాడు. తండ్రతో పాటు దేశాన్ని గర్వపడేలా చేశాడు. ఆసియన్‌ ఏజ్‌ గ్రూప్‌ స్విమ్మింగ్‌ ఛాంపియన్‌షిప్స్‌లో బాలుర గ్రూప్‌-2 వంద మీటర్ల ఫ్రీస్టైల్‌ రిలేలో భారత్‌ రజత పతకం గెలిచింది. ఆ బాలుర బృందంతో మాధవన్‌ కుమారుడు వేదాంత్‌ ఉన్నాడు. వేదాంత్‌ (55.27సె), ఉత్కర్ష్‌ పాటిల్‌ (57.10సె), సాహిల్‌ లష్కర్‌ (54.82సె), సోహాన్‌ గంగూలీ (54.29సె) బృందం సెకన్లలో ముగించి ద్వితీయ స్థానంలో నిలిచింది. 3:24:60 సమయంతో జపాన్‌ స్వర్ణం సాధించింది. 3:42:29 సమయంతో చైనీస్‌ తైపి బృందం కాంస్యం గెలుచుకుంది. తన కుమారుడు పతకం గెలిచిన ఆనందాన్ని మాధవన్‌ సోషల్‌ మీడియాలో అభిమానులతో పంచుకున్నారు. ‘ఆసియన్‌ ఏజ్‌ గ్రూప్‌ స్విమ్మింగ్‌ పోటీల్లో భారత్‌కు రజత పతకం లభించింది. దేవుడి దయవల్ల వేదాంత్‌ భారత్‌ తరపున తొలి అధికారిక పతకాన్ని గెలిచాడని ట్విటర్లో పోస్ట్‌ చేశాడు. ఇన్‌స్టాలో చిత్రాలు పంచుకున్నాడు. ఈ సందర్భంగా అభిషేక్‌బచ్చన్‌, సోనూసూద్‌, ఖుష్బూ సుందర్‌ తదితరులు అతడికి అభినందనలు తెలియజేశారు.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/